Piiblis ei ole suhtumine sammastesse ühene. Räägitakse ebaususammastest, mis tuleks maha raiuda (2Ms   23:24 ; 34:13), analoogiliselt tuleks käituda Baalile püstitatud sammastega (2Kn 3:2;   10:26 ), kuid sambaid püstitasid ka vanad Iisraeli juhid (1Ms 28:18; 35:14). Lisaks nimetati sammasteks algkoguduses autoriteetsemaid liikmeid Jaakobust, Peetrust ja Johannest (Gl 2:9). Varasest  kirikuloost tuntakse ka sambapühak Siimonit, kes suure osa oma elust veetis posti otsas asuval väiksel platvormil, olles elavaks tähiseks ja näiteks pühendunud jumalateenimisest.